blikkenslager
Store norske leksikon,Samfunn,Utdanning og forskning,Grunnopplæring,Yrkesfaglig utdanning,Bygg- og anleggsteknikk
Blikkenslager er en håndverker som produserer og monterer beslag og detaljer til tak og fasade, ventilasjonsanlegg med komponenter, samt bygger opp og tekker fasader og tak. Også isolering og brannsikring inngår i arbeidsområdet.
Utdanning Opplæring skjer normalt gjennom to år i videregående skole og to år som lærling i bedrift. Første året: vg1 Bygg- og anleggsteknikk. Andre året: vg2 Klima, energi og miljøteknikk. Deretter jobber man som lærling i to år i en bedrift.  Læretiden avsluttes med en svenneprøve.Hvis man har fem års allsidig praksis kan man ta en teoriprøve og gå opp til svenneprøven som praksiskandidat. Les mer i Store norske leksikon kobber- og blikkenslager Videregående opplæring i Norge Eksterne lenker Utdanning.no: blikkenslager